एसपी ने मदद नहीं की तो कोर्ट पहुंची पीड़ित महिला
नगरथाना के भंडारीडीह के मवेशी अस्पताल के पीछे रहने वाली साजो देवी ने मंगलवार को गिरिडीह सीजेएम कोर्ट में वहीं के रहने वाले राहुल कुमार, कृष्णा राम, सुरेश राम, लालजी राम, सोनी देवी ओर रुपा देवी के खिलाफ छेड़-छाड़ करने और घर में घुस कर चोरी करने और जान मारने की धमकी देने का मुकदमा किया है। कहा है कि सोनी देवी के पति नरेश कुमार राम का शव 5 फरवरी को उसी मोहल्ले के मनोज पंडित के कुआं में मिला था। जिसपर नगर पुलिस ने यूडी केस दर्ज किया। उसके बाद उनके परिवार वालों को मारपीट और जान से मारने की धमकी देने लगे। जबकि 7 फरवरी को उसके पति भरत गुप्ता और बेटी से नगर थाना की पुलिस ने बयान भी लिया था। उसके बाद आरोपियों ने उसके और उसके परिवार के साथ घर में घुस कर मारपीट किया और उसके साथ छेड़-छाड़ भी की।साथ ही 30 हजार रुपया लूट के चला गया। जिसकी जानकारी 14 फरवरी को नगर थाना प्रभारी को दी थी। साथ ही 15 फरवरी को आवेदन दे कर न्याय की गुहार लगाई। लेकिन जब में कोई कार्रवाई नहीं हुई तो अदालत का शरण लिया।
hin_Deva hin_Deva